0,82 euroa kaljasta! Katso, miten se on mahdollista

Sakari Nupponen

Tässä kaupassa voittaa vain valtio ja ostaja. Valtio saa suorina veroina 68 prosenttia tämän oluttölkin hinnasta. Kuluttaja saa tölkin noin 10 senttiä halvemmalla kuin kilpailevasta ketjusta.

Hinnasta 16 senttiä on arvonlisäveroa, jonka jälkeen myyjälle jää 66 senttiä.

Siitä on valmistajan pitänyt maksaa 50 senttiä alkoholiveroa.

Jäljelle jää 16 senttiä, josta pantin osuus on 15 senttiä.

1 sentillä pitäisi kustantaa 7-8 sentiä maksava tyhjä tölkki, 0,33 litraa olutta tölkin sisään ja kuljetukset.

Valtio saa suorina veroina 68 prosenttia tämän oluttölkin hinnasta.

Miten tämä on mahdollista? Voiko tämä olla kannattavaa?

Lidl vastasi sähköpostitse:

– Kotimainen lager-olut on uutuustuote ja se kuuluu meillä vakiovalikoimaan. En lähde kommentoimaan sen enempää kannattavuutta, mutta voin todeta, että hinta määräytyy kilpailutilanteen mukaan. Me haluamme tarjota asiakkaillemme markkinoiden halvimman ostoskorin ja se tarkoittaa meillä sitä, että olemme jokaisessa tuotteessa hintakilpailukykyisiä, kuului kaupallisen johtajan Timo Hansion selvitys.